Uge 7 er begyndt, og vi nærmer os vinterferien. Der er dog ikke meget vintervejr over denne mandag, men der kan komme et vinterligt islæt senere på ugen. Mandag morgen er begyndt med meget lunt vejr og regn i en stor del af landet. Ovenstående grafik viser temperaturer mellem 4 og 8 grader. Fra morgenstunden regner det i store dele af Jylland og i dele af Nordvestsjælland og Nordsjælland. Dette regnvejr trækker mod nord, så det efterhånden bliver mest tørvejr frem mod middag. I de østlige egne kan der stedvis gå lidt huller i skydækket, men generelt er det skyer, som dominerer. Lun eftermiddag og kun stedvis lidt regn I eftermiddag vil termometrene vise mellem 6 og 9 grader, og mange steder holder det tørt. Alligevel er der ikke mange forårsfornemmelser. Det er blæsende fra sydvest, og stedvis kommer der lidt regn. Kuling og 10 millimeter regn I Nord- og Vestjylland er vejret mest barsk. Her ventes der at falde mellem 5 og 10 millimeter regn, og sydvestenvinden er op til kulingstyrke. I de sydlige og østlige egne holder det tørt mange steder, og der hvor der kommer regn, bliver det i småtingsafdelingen. Vinden er generelt kun jævn til frisk, og temperaturerne når op på 8-9 grader. Mandagens regnvejr er et mindre et af slagsen. Der er flere regnvejr på vej, som det også fremgår af ovenstående femdøgnsskema. Måske skær 8 grader og sludbygesymbolet på torsdag i øjnene. Der ventes en stor temperaturkontrast på torsdag med 8 grader i Syddanmark, mens temperaturen i nord falder til nær frysepunktet. Derfor kan der også falde både regn, slud og sne. Vindpilen viser 20 meter i sekundet, og måske kan det blive endnu mere blæsende. Der er nogle prognoser med stormstyrke ca. 25 meter per sekund, mens andre prognoser er mindre blæsende.

Opsummering:
I Nordjylland kan man i dag få 10 millimeter regn, mens andre får høje temperaturer og tørvejr.